Cofnodion cyfarfod y Cyngor Cymuned a gynhaliwyd Nos Fercher 17eg Ebrill 2024 yn y Neuadd Bentref.

Presennol; Cyng Gwyneth Davies, Amanda Williams, Sheena Duller, Janinne Edwards, Christian Pateman ac Ifan Jones Evans.

Derbyniwyd ymddiheuriadau gan y Cyng Clare Rooke ac Alan Wilkinson.

Cytunwyd bod cofnodion y cyfarfod blaenorol yn gofnod cywir, cynigwyd gan y Cyng. Sheena Duller ac eiliwyd gan y Cyng Janinne Edwards.

Nid oedd unrhyw faterion yn codi o’r cyfarfod blaenorol.

Adroddiad Ariannol, adroddodd y clerc bod £3205.38 yn y Cyfrif Cymunedol a £2515.04 yn y Cyfrif Wrth Gefn.

Comisiwn Ffiniau, Adroddodd y clerc fod e-bost ar y cyd wedi'i anfon at y Comisiwn Ffiniau gan gyngor cymuned Ysbyty Ystwyth, Ystrad Fflur ac Ystrad Meurig yn gwrthwynebu'r cynnig i newid y ffiniau cymunedol.

Ceisiadau Cynllunio, dim ceisiadau cynllunio newydd wedi dod i law, nid oedd gohebiaeth o hyd gan Gyngor Sir Ceredigion ynglŷn â’r cwt bugail yng Nghrud yr Awel.

Cynnal y Cardi, adroddodd y clerc, fod y cais am grant i Cynnal y Cardi ar gyfer gwaith ar y safle wedi'i ddychwelyd yn gofyn am ragor o wybodaeth. Mae'r clerc wedi darparu'r wybodaeth a bydd yn aros i weld a fydd y cais yn llwyddiannus. Rhoddir gwybod i ymgeiswyr os ydynt wedi derbyn grant ym mis Mai.

nid oedd unrhyw fusnes arall.